શ્રી દ્વારકાધીશના આ દરબારના કણ કણમાં દેવત્વ સમાયેલું છે. આંખો જે પણ દિશામાં ફરે ઈશ્વરના જ દર્શન થાય છે. આ મંદિરમાં એમની પટરાણીઓ, એમના પરિવાર અને એમના સખા બધા જ બિરાજમાન છે. દ્વારકાધીશની પરિક્રમા કરતી વખતે સૌ પહેલા એમના પુત્ર પ્રદ્યુમનના દર્શન થાય છે. અને એ કામદેવના અવતાર માનવામાં આવે છે. કહેવાય છે કે શ્રી કૃષ્ણની આ રાજધાનીમાં શાંતિની જે ધારા વહે છે એમનો સ્ત્રોત છે “માં આદિશક્તિ”. માં આદ્યશક્તિ શ્રી કૃષ્ણની કુળદેવી છે. કૃષ્ણ જીવનભર માં અંબાની ભક્તિ કરતા હતા અને બધા જ સંસ્કાર અને વિધિવિધાન ‘માં અંબાના’ મંદિરમાં પૂર્ણ કરતા હતા.